Neuvoston asetus (EY, EHTY, Euratom) N:o 490/2002, annettu 18 päivänä maaliskuuta 2002, Euroopan yhteisöjen muuta henkilöstöä koskevien palvelussuhteen ehtojen muuttamisesta ylimääräisten toimihenkilöiden palvelussuhteen keston osalta



Virallinen lehti nro L 077 , 20/03/2002 s. 0001 - 0001



Neuvoston asetus (EY, EHTY, Euratom) N:o 490/2002, annettu 18 päivänä maaliskuuta 2002, Euroopan yhteisöjen muuta henkilöstöä koskevien palvelussuhteen ehtojen muuttamisesta ylimääräisten toimihenkilöiden palvelussuhteen keston osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan, ottaa huomioon Euroopan yhteisöjen muuta henkilöstöä koskevien palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68(1), ja erityisesti näiden palvelussuhteen ehtojen 52 artiklan, ottaa huomioon henkilöstösääntökomitean kuulemisen jälkeen tehdyn komission ehdotuksen, ottaa huomioon Euroopan parlamentin lausunnon(2), ottaa huomioon yhteisöjen tuomioistuimen lausunnon(3), ottaa huomioon tilintarkastustuomioistuimen lausunnon(4), sekä katsoo seuraavaa: (1) Ylimääräiset toimihenkilöt ovat kaikissa toimielimissä korvaamattoman tärkeä keino saada nopeasti käyttöön henkilöresursseja erityisesti sellaisten virkamiesten tai väliaikaisten toimihenkilöiden sijaisina, jotka ovat tilapäisesti estyneet hoitamasta tehtäviään (muuta henkilöstöä koskevien palvelussuhteen ehtojen 3 artiklan b alakohta). On myös mahdollista, että he hoitavat lyhytaikaisesti erityistehtäviä henkilöstösäännöissä vahvistettujen tiukkojen vaatimusten mukaisesti. Ylimääräiset toimihenkilöt täydentävät vakinaisten virkamiesten työpanosta sellaisilla erityisaloilla, joilla tarvittavaa asiantuntemusta ei ole muutoin käytettävissä. (2) Mahdollisuus pidentää ylimääräisen toimihenkilön palvelussuhteen kestoa olisi hyvä keino lisätä toimielinten henkilöstöresurssien käytön joustavuutta. (3) Mahdollisuus jatkaa ylimääräisen toimihenkilön työsopimuksen kestoaikaa yhtä vuotta pidemmäksi ajaksi olisi perusteltua, jotta toimielin voi, silloin kun yksikön etu niin vaatii, varmistaa tietyn jatkuvuuden tehtävien hoitamisessa ja/tai käyttää kyseisen henkilöstön jäsenen taitoja ja koulutusta täysimääräisesti hyväkseen. (4) Tämän vuoksi Euroopan yhteisöjen muuta henkilöstöä koskevat palvelussuhteen ehtojen 52 artikla olisi muutettava ylimääräisten toimihenkilöiden palvelussuhteen keston enimmäisajan pidentämiseksi kolmeen vuoteen, ON ANTANUT TÄMÄN ASETUKSEN: 1 artikla Korvataan Euroopan yhteisöjen muuta henkilöstöä koskevat palvelussuhteen ehtojen 52 artiklan b alakohta seuraavasti: "b) kolme vuotta kaikissa muissa tapauksissa". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 2002. Neuvoston puolesta Puheenjohtaja M. Arias Cañete (1) EYVL L 56, 4.3.1968, s. 1, asetus sellaisena kuin se on viimeksi muutettuna asetuksella (EY, EHTY, Euratom) N:o 2581/2001 (EYVL L 345, 29.12.2001, s. 1). (2) Lausunto annettu 5. helmikuuta 2002 (ei vielä julkaistu virallisessa lehdessä). (3) Lausunto annettu 11. heinäkuuta 2001 (ei vielä julkaistu virallisessa lehdessä). (4) Lausunto annettu 19. heinäkuuta 2001 (ei vielä julkaistu virallisessa lehdessä).